BRIEWE: Aan die Boer, Vergewe ons | Afrikaanse Nuus
Toneel in die Oos-Vrystaat – Skandeer gerus die URL van hierdie berig met die VR-kode hierna, en deel dit gerus met u vriende via WhatsApp, Epos of SMS.
BRIEWE – Ek is nie 'n boer nie, ek en my man het 'n hoewe buite Bloemfontein waar ons met lusern boer en 'n paar skape het. Vandag was vir my 'n sieldodende dag. Ons Damara ram Oupa het vandag net gaan lê. Hy het goeie jare gehad en het vir ons baie dragtige ooie gegee. Ek moes hom sleep in die koelte in want hy kon nie meer staan nie. Hy en 'n ander ram het baie baklei en ek glo het hy skade aan sy skedel opgedoen. Met dit gesê was hy ook al oud. Hy was nooit honger nie, hy was goed na gekyk, hy het nooit harde tye geken nie. Ek het by hom gesit en huil, mooi met hom gepraat en dankie gesê. Ek het my man gebel en gereël dat ons werker hom uit sy ellende haal.